Igapäevaelus pole aga inimestel paremat jumalat kui nad ise, loe rahvas. Ja seda mängu ka kristlased ju innukalt kaasa mängivad. Ja valimised olid ka Piiblis siis kui uut apostlit valiti. Mõned ütlevad et see oli  enne Nelipüha st. enne kui Püha Vaim välja valati. Ja tuletavad sellest et demokraatia on paremuselt teine valitsusvorm otsese PV juhtimise järgi. Mis võiks ju tõsi ja tore olla kui see va juhtimine oleks nii selge ja otsene. Aga paraku ei ole. Nii et valigem aga uusi apostleid rahus edasi. Hea et niigi saab. Vaimujuhtimine on selline segane asi ja käib sageli kaasas karismaga juhtidega. Paraku käitub ka inimkooslus nimega kogudus üsnagi sarnaselt nn. rahvaga. S.t. käitub nagu kala- või linnuparv või  loomakari, lähtudes emotsionaalsetest teguritest. Millal läheb miljoniline gnuukari liikvele? Siis kui kriitiline arv emaseid liikuma hakkab. Ja olgu isased muidu kui võimsad juhid nad iganes on, karja nad sisuliselt ei juhi. Nende tähetund on pulmariitused ja võitlused ja kui rammu vähe üle jääb siis ka sugutamine. Eks ta ole nõnda ka inimkooslustes, kari liigub siis kui kriitiline arv emaseid ühes suunas teele asub. Või ühe erakonna eest hääletab. Mis on isamaaliit - meesteklubi. Naisi haaravad meil ikkagi  ennekõike keskid, reform ja sotsid. Nii et nii et.